E L Ő T E R J E S Z T É S

**Szombathely Megyei Jogú Város Közgyűlése Szociális és Lakás Bizottságának 2019. november 27-i ülésére**

#### Tájékoztató a Szombathelyi Haladás Labdarúgó és Sportszolgáltató Kft. részére biztosított szállások használatáról

A lakáshoz jutás, a lakbérek és lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.01.) önkormányzati rendelet 42. § értelmében Szombathely területén működő sportszervezetek részére legfeljebb 25 szállás biztosítható. A szállások használóját – a sportügyeket ellátó bizottság előzetes véleményezése után – a polgármester jelöli ki. A szállások használói a sportszervezetek, amelyek a kizárólagos használatot a kérelemben előzetesen megjelölt sportolójuk részére engedhetik át. A szállás a sportolóval kötött munka vagy vállalkozási szerződés időtartamáig, de legfeljebb egy évig használható. A használat időtartamát a polgármester további egy-egy évvel meghosszabbíthatja. Jelenleg a városban 13 db olyan bérlakás van, amelyeket az alábbi táblázatban szereplő sportszervezetek használnak:

|  |  |
| --- | --- |
| **Sportszervezet neve** | **Bérlakások száma (db)** |
| Haladás Labdarúgó és Sportszolgáltató Kft. | 8 |
| Falco-Vulcano Energia KC Szombathely | 1 |
| Viktória-Trend Optika FC | 1 |
| Controll SE | 1 |
| Szombathelyi Kézilabda Klub és Akadémia | 1 |
| Szombathelyi Sportközpont és Sportiskola NZrt. | 1 |
| **Összesen** | **13** |

Javasolom a Haladás Labdarúgó és Sportszolgáltató Kft. használatában lévő bérlakások indokoltságának megvizsgálását azzal, hogy a lakásokban lakók életkörülményeire tekintettel minden esetben készüljön környezettanulmány, továbbá a szakmai és jogi egyeztetések lefolytatását követően, annak eredményéről tájékoztató kerüljön előterjesztésre a Bizottság következő rendes ülésére.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2019. november 21.**

**/: Dr. Czeglédy Csaba sk. :/**

a Bizottság elnöke

**HATÁROZATI JAVASLAT**

**…/2019. (XI.27.) SzLB. sz. határozat**

A Szociális és Lakás Bizottság a Szombathelyi Haladás Labdarúgó és Sportszolgáltató Kft. részére biztosított szállások használatáról szóló tájékoztatót megtárgyalta, és felkéri a Bizottság elnökét, hogy a sportszervezet részére biztosított használat indokoltságának vonatkozásában a szükséges szakmai és jogi egyeztetéseket folytassa le, és annak eredményéről a Bizottságot tájékoztassa.

**Felelős:** Dr. Czeglédy Csaba, a Szociális és Lakás Bizottság elnöke

/a végrehajtásért:

Szentkirályi Bernadett, a Lakásiroda vezetője/

**Határidő:** a Szociális és Lakás Bizottság következő rendes ülése